b'\n_START_ARTICLE_\nMolarna koncentracija\n_START_PARAGRAPH_\nMolarna koncentracija (tudi molarnost in mno\xc5\xbeinska koncentracija) je merilo koncentracije topljenca v dolo\xc4\x8denem volumnu raztopine. Topljenec lahko predstavlja katerokoli molekulsko, ionsko ali atomsko zvrst. V termodinamiki uporaba molarne koncentracije ni najbolj priro\xc4\x8dna, saj je volumen ve\xc4\x8dine raztopin rahlo temperaturno odvisen (najve\xc4\x8dkrat se z nara\xc5\xa1\xc4\x8dajo\xc4\x8do temperaturo volumen raztopine pove\xc4\x8da). Problem lahko re\xc5\xa1imo z vpeljavo temperaturnih korekcijskih faktorjev, ali pa uporabimo temperaturno neodvisno merilo za koncentracijo - molalnost.'